**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO NURAŠYMO**

2021 m. gegužės 27 d. Nr. T1-146

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 27 straipsnio 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais, atsižvelgdama į Plungės „Ryto“ pagrindinės mokyklos 2021 m. gegužės 5 d. raštą Nr. AG-2674, Plungės rajono savivaldybės taryba nusprendžia:

1. Nurašyti ir likviduoti pripažintą nereikalingu ir netinkamu (negalimu) naudoti dėl fizinio ir funkcinio nusidėvėjimo Plungės rajono savivaldybei nuosavybės teise priklausantį Plungės „Ryto“ pagrindinės mokyklos patikėjimo teise valdomą nekilnojamąjį turtą – Lengvųjų konstrukcijų riedutininkų ir riedlentininkų rampą, esantį J. Tumo-Vaižganto g. 88, Plungėje (unikalus Nr. 4400-4552-8816, pažymėtas plane R, paskirtis – sporto inžineriniai statiniai), kurio tūris – 217 kub. m, likutinė balansinė vertė – 18 529,56 Eur.
2. Įpareigoti Plungės „Ryto“ pagrindinės mokyklos direktorių:

2.1. organizuoti nurodyto nekilnojamojo turto likvidavimą ir nurašymą teisės aktų nustatyta tvarka;

2.2. išregistruoti sprendimo 1 punkte nurodytą turtą iš Nekilnojamojo turto registro, kai turtas bus likviduotas.

Savivaldybės meras Audrius Klišonis